钦定古今图书集成/明伦汇编/氏族典/第242卷 > 张齐贤
## 钦定古今图书集成/明伦汇编/氏族典/第242卷 > 张齐贤

按《宋史张齐贤传》：“齐贤，曹州冤句人。值晋乱，徙家洛
阳。孤贫力学，有远志，慕唐李大亮之为人，故字师亮。
擢进士，以大理评事通判衡州，迁秘书丞，改著作佐
郎，直史馆，改左拾遗，为江南西路转运副使，改右补
阙，加正使。齐贤居职，勤究民弊，务行宽大，江左人思
之不忘。召迁，拜枢密直学士，擢右谏议大夫，签书枢”
密院事。雍熙初，迁左谏议大夫。三年，大举北伐，代州
杨业战没，齐贤请行，即授给事中、知代州，领“河东制
置方田都部署。”入拜刑部侍郎、枢密副使。淳化二年
夏，参知政事，数月，拜吏部侍郎、同中书门下平章事。
四年，罢为尚书左丞。丁内艰，寻复转礼部尚书、知河
南府，徙知永兴军，又徙安州。逾年，加刑部尚书。真宗
即位，召拜兵部尚书、同中书门下平章事。坐冬至朝
会被酒失仪，免相。四年，李继迁陷清远军，命为泾原
等州军安抚经略使。景德初，为兵部尚书、知青州。二
年，改吏部尚书。从东封还，复拜右仆射。三年，出判河
阳。从祀汾阴还，进左仆射。五年，代还。请老，以司空致
仕。七年夏，薨，谥文定。齐贤资仪丰硕，议论慷慨，有大
略，以致君自负，留心刑狱，多所全活。齐贤诸子，皆能
有立。宗信，内殿崇班，宗理，大理寺丞，宗谅，殿中丞，宗简，阁门祗候。宗讷，太子中舍。宗礼最贤。虽累资登朝，
而畏羁束，故多居田里。